Diari Oficial de la Generalitat Valenciana


Sumari del DOGV 5028, del 15-06-2005 (2005/6745)

ORDE de 8 de juny de 2005, de la Conselleria de Cultura, Educació i Esport, que modifica l'Orde de 29 de març de 2005, per la qual es convoquen ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs escolar 2005/2006.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/6745


Data del document
:   08-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ensenyament privat
    * centre d'ensenyament
    * ajuda pública
    * educació preescolar

ORDE de 8 de juny de 2005, de la Conselleria de Cultura, Educació i Esport, que modifica l'Orde de 29 de març de 2005, per la qual es convoquen ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs escolar 2005/2006. [2005/A6745]
  
L'Orde de 29 de març de 2005, de la Conselleria de Cultura, Educació i Esport, per la qual es convoquen ajudes destinades a l'escolarització en els centres d'Educació Infantil de primer cicle de titularitat de corporacions locals i de titularitat privada per al curs 2005/2006, publicada en el Diari Oficial de la Generalitat Valenciana número 4.985, de 14 d'abril, establia en la base tercera, apartat 3, que el termini de presentació de sol·licituds per a participar en esta convocatòria finalitzava el dia 16 de maig del 2005.
  
Transcorregut el citat termini i a la vista de la confusió patida per part dels participants respecte a la convocatòria de guarderies, es considera convenient obrir un nou termini de sol·licituds de 10 dies naturals comptadors des de l'endemà de la publicació d'esta orde en el Diari Oficial de la Generalitat valenciana.
  
Per tot això, en virtut de les atribucions que em conferix l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
Obrir un nou termini de 10 dies naturals, comptadors des de l'endemà de la publicació d'esta orde en el Diari Oficial de la Generalitat Valenciana, per a la presentació de sol·licituds per a participar en la convocatòria d'ajudes econòmiques destinades a l'escolarització en els centres d'Educació Infantil de primer cicle de titularitat de corporacions locals i entitats privades per al curs escolar 2005/2006, convocades per l'Orde de 29 de març de 2005, de la Conselleria de Cultura, Educació i Esport, i publicada en el Diari Oficial de la Generalitat Valenciana número 4.985, de 14 d'abril de 2005.
  
Segon
  
Es consideraran dins de termini les sol·licituds presentades des del dia 17 de maig fins al dia en què esta orde produïsca efectes.
  
Tercer
  
La mencionada orde produirà efectes l'endemà de la seua publicació en el Diari Oficial de la Generalitat Valenciana.
  
Contra la present orde, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Tot açò de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa (BOE núm. 167, de 14 de juliol).
  
Així mateix, les persones privades també podran interposar recurs potestatiu de reposició davant del conseller de Cultura, Educació i Esport en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
  
València, 8 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN